खरौद
खरौद (Kharod) भारत के छत्तीसगढ़ राज्य के जांजगीर-चाम्पा ज़िले में स्थित एक नगर है। यहाँ का लक्ष्मणेश्वर महादेव मंदिर प्रसिद्ध है। प्राचीन मान्यताओं के अनुसार भगवान लक्ष्मण ने एक शिवलिंग की स्थापना की थी, जो की भारत में अद्वितीय और अद्भुत है । इस शिवलिंग में एक लाख छिद्र हैं । इसकी ख्याति रामेश्वरम शिवलिंग की तरह ही लक्ष्मणेश्वर महादेव के नाम से विख्यात है । मान्यताओं के अनुसार अन्य देवी मंदिरों की अपेक्षा जीव हत्या या बलि प्रथा के स्थान पर इस शिवलिंग पर एक लाख चांवल गिन कर सच्ची श्रद्धा से अर्पित की जाए तो स्वयं भगवान लक्ष्मण स्वप्न में दर्शन देते हैं और अपने भक्त की रक्षा करते हैं । साथ ही महादेव के शिवलिंग पर अर्पित एक-एक चांवल के दाने एक निर्जीव प्राणी के बलि स्वरूप हत्या के बराबर मानकर प्राणी रक्षा के कारण शिव जी भी बहुत प्रसन्न होते है और उनका भी विशेष आशीर्वाद प्राप्त होता है ।